
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

Περί δημοσιεύσεως στην Εφημερίδα της Κυβερνήσε- 
ως αποφάοεως της ολομέλειας της Βουλής «Σύ¬ 


σταση του κατά το άρθρο 167Α - του Κανονισμού 
της Βουλής (Μέρος Κοινοβουλσευτικό) Ιδρύματος 

για τον Κοινοβουλευτισμό και τη Δημοκρατία». 1 

Περί δημοσιεύσεως στην Εφημερίδα της Κυβερνήσε- 
ως αποφάσεως της ολομέλειας της Βουλής «Για 
την τροποποίηση διατάξεων του Κανονισμού της 
Βουλής (Μέρος Β' - ΦΕΚ 51Α710.4.97)». 2 


ΑΠΟΦΑΣΕΙΣ ΤΗΣ ΟΛΟΜΕΛΕ ΙΑΣ ΤΗΣ ΒΟΥΛΗΣ 

Περί δημοσιεύσεως στην Εφημερίδα της Κυβερνήσεως 
αποφάσεως της ολομέλειας της Βουλής «Σύσταση 
του κατά το άρθρο 167Α' του Κανονισμού της Βουλής 
(Μέρος Κοινοβουλευτικό) Ιδρύματος για τον Κοινο¬ 
βουλευτισμό και τη Δημοκρατία». 

Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 παρ. 1 του Συντάγματος σε συνδυασμό 
με το άρθρο 91 του Κανονισμού της Βουλής (Μέρος Β' - 
ΦΕΚ 51 Α'/10.4.97). 

2. Την από 18.5.1999 ομόφωνη απόφαση της Διάσκε¬ 
ψης των Προέδρων. 

3. Την από 23 Μαΐου 1999 πρόταση του Προέδρου της 
Βουλής. 

4. Την κατά τη ΡΛΕ' συνεδρίαση της 27ης Μαΐου 1999 
απόφαση της Ολομέλειας της Βουλής των Ελλήνων κα¬ 
τά την οποία ψηφίστηκε η από 23 Μαΐου 1999 πρόταση 
του Προέδρου της Βουλής «Σύσταση του κατά το άρθρο 
167Α' του Κανονισμού της Βουλής (Μέρος Κοινοβου¬ 
λευτικό) Ιδρύματος για τον Κοινοβουλευτισμό και τη Δη¬ 
μοκρατία και ψήφιση του οργανισμού του», παραγγέ- 
λουμε: 

Τη δημοσίευση στην Εφημερίδα της Κυβερνήσεως της 


αποφάσεως αυτής, που έχει ως εξής: 

Άρθρο 1 

Σύσταση - Επωνυμία 

1. Ιδρύεται νομικό πρόσωπο ιδιωτικού δικαίου με έδρα 
την Αθήνα και την επωνυμία ΊΔΡΥΜΑ ΤΗΣ ΒΟΥΛΗΣ 
ΤΩΝ ΕΛΛΗΝΩΝ ΓΙΑ ΤΟΝ ΚΟΙΝΟΒΟΥΛΕΥΤΙΣΜΟ ΚΑΙ 
ΤΗ ΔΗΜΟΚΡΑΤΙΑ", το οποίο στη συνέχεια αναφέρεται 
ως "Ίδρυμα". 

2. Η οργάνωση και η λειτουργία του Ιδρύματος διέ- 
πεται από τις διατάξεις του παρόντος οργανισμού, του 
άρθρου 167Α του Κανονισμού της Βουλής των Ελλήνων 
(Μέρος Α), όπως τροποποιείται με τον παρόντα ορ¬ 
γανισμό και των εσωτερικών κανονισμών, που εγκρίνει 
το Διοικητικό Συμβούλιο. 

Άρθρο 2 
Σκοπός 

1. Σκοπός του Ιδρύματος είναι η μελέτη και προβολή 
των κοινοβουλευτικών θεσμών και της δημοκρατίας, η 
ενίσχυση των προσπαθειών για τη βελτίωση της διε¬ 
θνούς θέσεως της Ελλάδας και την υποστήριξη γενικώς 
των συμφερόντων του Ελληνισμού, η συμβολή στην 
καλλιέργεια της ιστορικής μνήμης του λαού και ιδίως 
των νέων και η προώθηση της συνεργασίας μεταξύ των 
λαών. 

2. Το σκοπό αυτό εξυπηρετούν ιδίως: 

α) η συγκέντρωση, συστηματική κατάταξη και αξιο¬ 
ποίηση των αναγκαίων στοιχείων και η εκπόνηση ή 
ανάθεση σχετικών μελετών, 

β) η οργάνωση και πραγματοποίηση διαφόρων εκδη¬ 
λώσεων όπως εκθέσεων, συνεδρίων, εκδόσεων, 

γ) η υποστήριξη της ανάπτυξης των σχέσεων της 
Βουλής των Ελλήνων με τα ξένα Κοινοβούλια και 
διεθνείς οργανισμούς, 

δ) η υποστήριξη, χρηματοδότηση και διεξαγωγή κάθε 
μελέτης, έργου ή δραστηριότητας από φυσικά ή νομικά 
πρόσωπα οιασδήποτε μορφής στην Ελλάδα ή το εξω¬ 
τερικό, που συμβάλλει, άμεσα ή έμμεσα, στην εξυπη¬ 
ρέτηση των σκοπών του Ιδρύματος. 

3. Για την εκπλήρωση του σκοπού του το Ίδρυμα 
μπορεί να αναλαμβάνει και την εκτέλεση ή ανάθεση 
προγραμμάτων από τρίτους, ιδίως την Ευρωπαϊκή Έ¬ 
νωση. 

4. Για την εκπλήρωση του σκοπού του το Ίδρυμα 
μπορεί να συνεργάζεται με οποιοδήποτε φυσικό ή νομικό 






3004 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


πρόοωπο (χασδήποτε μορφής στην Ελλάδα και το 
εξωτερικό. 

5. Με απόφαση του Προέδρου της Βουλής, μπορεί 
να ανατεθεί στο Ίδρυμα κάθε άλλο έργο που είναι 
πρόσφορο στη φύση και το χαρακτήρα του όπως: 

α) η αναδιοργάνωση, ανάπτυξη, λειτουργία και αξιο¬ 
ποίηση της Βιβλιοθήκης της Βουλής των Ελλήνων και 
του αρχείου της, 

β) η συγκέντρωση, φύλαξη και συντήρηση, έρευνα 
και αξιοποίηση προσωπικών αρχείων και βιβλιοθηκών 
πολιτικών ή άλλων προσωπικοτήτων του δημοσίου βίου 
της χώρας και 

γ) η ίδρυση και λειτουργία Κοινοβουλευτικού Μου¬ 
σείου. 

Άρθρο 3 

Όργανα του Ιδρύματος 

Οργανα του Ιδρύματος είναι ο Πρόεδρος, το Διοι¬ 
κητικό Συμβούλιο, η Εκτελεστική Επιτροπή και ο Πρόε¬ 
δρός της. 

Άρθρο 4 

Διοικητικό Συμβούλιο 

1. Το Ιδρυμα διοικείται από Ιίμελές Διοικητικό Συμ¬ 
βούλιο. Το Διοικητικό Συμβούλιο αποτελείται από: α) 
τον εκάστοτε Πρόεδρο και τους πρώην προέδρους της 
Βουλής, β) τους αρχηγούς-προέδρους των κοινοβου¬ 
λευτικών ομάδων, γ) τους πρώην αρχηγούς-προέδρους 
των κοινοβουλευτικών ομάδων, εφόσον διετέλεσαν 
πρωθυπουργοί, δ) το Γ ενικό Γ ραμματέα της Βουλής και 
ε) τρία μέλη με κατάλληλα, για τους σκοπούς του 
Ιδρύματος, προσόντα. Τα μέλη αυτά ορίζονται από τον 
Πρόεδρο της Βουλής με θητεία 3 ετών με τη σύμφωνη 
γνώμη της Διάσκεψης των Προέδρων που λαμβάνεται 
με πλειοψηφία των 3/5 τουλάχιστον των παρόντων 
μελών της. Με την ίδια διαδικασία μπορεί να αντικα- 
τασταθούν. 

2. Σε περίπτωση που τα πρόσωπα που αναφέρονται 
στην προηγούμενη παράγραφο υπερβαίνουν τον αριθμό 
των ένδεκα, τότε ο αριθμός των μελών του Διοικητικού 
Συμβουλίου αυξάνεται ανπστοίχως. Πρόεδρος κοινο¬ 
βουλευτικής ομάδας που απουσιάζει ή κωλύεται ανα¬ 
πληρώνεται από τον κατά το άρθρο 17 του Κανονισμού 
της Βουλής πρώτο κατά σειρά κοινοβουλευτικό του 
εκπρόσωπο. 

3. Πρόεδρος του Διοικητικού Συμβουλίου είναι ο Πρόε¬ 
δρος της Βουλής, ο οποίος εκπροσωπεί το Ίδρυμα σε 
όλες του τις σχέσεις. Αντιπρόεδρος, ορίζεται από το 
Δ.Σ ένας από τους πρώην Προέδρους της Βουλής 
άλλως ένα από τα άλλα μέλη του Δ.Σ., ο οποίος 
αναπληρώνει με εντολή του τον Πρόεδρο ή όταν αυτός 
κωλύεται ή απουσιάζει και Γ ενικός Γ ραμματέας ορίζεται 
από τον Πρόεδρο ένα από τα υπό στοιχ. ε’ μέλη του 
Διοικητικού Συμβουλίου. 

4. Η συμμετοχή στο Διοικητικό Συμβούλιο είναι τιμητική 
και άμισθη. 

5. Το Διοικητικό Συμβούλιο είναι αρμόδιο για τον 
καθορισμό των γενικών κατευθύνσεων της λειτουργίας 
του Ιδρύματος μέσα στο πλαίσιο του σκοπού του, 
παρακολουθεί τη λειτουργία και εγκρίνει τον ετήσιο 
προϋπολογισμό και απολογισμό του, που συντάσσονται 
από την Εκτελεστική Επιτροπή. Επίσης, εγκρίνει τους 
εσωτερικούς κανονισμούς του Ιδρύματος, που εισηγείται 
η Εκτελεστική Επιτροπή. 

6. Το Διοικητικό Συμβούλιο συνεδριάζει τακτικά τρεις 
(3) φορές κατ' έτος, καθώς και όταν συγκαλείται εκτά¬ 
κτως από τον Πρόεδρό του. Έχει απαρτία όταν πα- 


ρευρίσκεται το 1/2 του αριθμού των μελών και απο¬ 
φασίζει με την απλή πλειοψηφία των παρόντων. Σε 
περίπτωση ισοψηφίας υπερισχύει η γνώμη του Προέ¬ 
δρου. 

7. Το Διοικητικό Συμβούλιο συνεδριάζει με ημερήσια 
διάταξη, που καταρτίζει ο Πρόεδρός του. 

8. Στις συνεδριάσεις του Διοικητικού Συμβουλίου τη¬ 
ρούνται πρακτικά. 

9. Το Διοικητικό Συμβούλιο λειτουργεί σύμφωνα με 
τον εσωτερικό κανονισμό του. 

Άρθρο 5 

Εκτελεστική Επιτροπή 

1. Στο Ίδρυμα λειτουργεί τριμελής Εκτελεστική Επι¬ 
τροπή. Πρόεδρος της Εκτελεστικής Επιτροπής είναι ο 
Γενικός Γραμματέας του Ιδρύματος, ενώ τα δύο μέλη 
της ορίζονται με πρόταση του Προέδρου της Βουλής 
από το Διοικητικό Συμβούλιο με 3ετή θητεία. Ένα από 
τα μέλη της Εκτελεστικής Επιτροπής είναι υπάλληλος 
της Βουλής εν ενεργεία ή συνταξιούχος. 

2. Η Εκτελεστική Επιτροπή συνεδριάζει τακτικά του¬ 
λάχιστον μία φορά την εβδομάδα και εκτάκτως όποτε 
συγκαλείται από τον πρόεδρό της ή ζητηθεί από τα 
υπόλοιπα μέλη της. 

3. Η Εκτελεστική Επιτροπή είναι αρμόδια για την 
εκτέλεση των αποφάσεων του Διοικητικού Συμβουλίου, 
τον καθορισμό των ειδικότερων στόχων και προτεραιο¬ 
τήτων του Ιδρύματος μέοα στο πλαίσιο των κατευθύν¬ 
σεων που αποφασίζονται από το Διοικητικό Συμβούλιο, 
τη λήψη των σχετικών αποφάσεων και τη σύνταξη του 
ετήσιου προϋπολογισμού και απολογισμού του Ιδρύμα¬ 
τος. Διορίζει και απολύει το προσωπικό και καθορίζει 
το είδος της σύμβασης με την οποία παρέχονται οι 
υπηρεσίες τρίτων προς το Ίδρυμα. Συντάσσει τους 
όρους των διαγωνισμών και εγκρίνει τα αποτελέσματα 
αυτών. 

4. Στις συνεδριάσεις της Εκτελεστικής Επιτροπής 
τηρούνται πρακτικά. 

5. Η Εκτελεστική Επιτροπή λειτουργεί, επίσης, σύμ¬ 
φωνα με τον εσωτερικό της κανονισμό. 

Άρθρο 6 

Πρόεδρος Εκτελεστικής Επιτροπής 

1. Ο Πρόεδρος της Εκτελεστικής Επιτροπής συγκαλεί 
την Επιτροπή σε συνεδρίαση, καταρτίζει την ημερήσια 
διάταξη των συνεδριάσεών της, προΐσταται των υπη¬ 
ρεσιών του Ιδρύματος και είναι πειθαρχικός προϊστά¬ 
μενος του προσωπικού. Επίσης, είναι ο νόμιμος εκ¬ 
πρόσωπος του Ιδρύματος ενώπιον των δικαστικών και 
άλλων αρχών. 

2. Ο Πρόεδρος της Εκτελεστικής Επιτροπής είναι 
πλήρους απασχόλησης. 

3. Ο Πρόεδρος μπορεί να μεταβιβάζει μέρος των 
αρμοδιοτήτων του στα υπόλοιπα μέλη της Εκτελεστικής 
Επιτροπής ή σε υπαλλήλους του Ιδρύματος στους 
οποίους αναθέτει την ειδική φροντίδα για ορισμένη 
ενέργεια, έργο ή τομέα. 

Άρθρο 7 

Αμοιβή του Προέδρου και αποζημίωση των 
μελών της Εκτελεστικής Επιτροπής 

1. Στον Πρόεδρο της Εκτελεστικής Επιτροπής κα¬ 
ταβάλλεται μηνιαία αμοιβή και έξοδα παραστάσεως, το 
ύψος των οποίων καθορίζεται ετησίως με απόφαση του 
Προέδρου της Βουλής. 

2. Στα μέλη της Εκτελεστικής Επιτροπής καταβάλ¬ 
λεται αποζημίωση, το ύψος της οποίας καθορίζεται με 
όμοια απόφαση. 

Άρθρο 8 

Πόροι - Περιουσία 

1. Πόροι του Ιδρύματος είναι η ετήσια ή και έκτακτες 
επιχορηγήσεις από τον προϋπολογισμό της Βουλής, 
κρατικές επιχορηγήσεις, πρόσοδοι από δωρεές, κλη¬ 
ρονομιές, κληροδοσίες κοινοβουλευτικών και μη προ¬ 
σώπων, καθώς και κάθε άλλο νόμιμο έσοδο. 

2. Η διαχείριση του Ιδρύματος υπόκειται σε ετήσιο 
έλεγχο από ορκωτούς ελεγκτές. Το πόρισμά τους 
κατατίθεται στη Βουλή των Ελλήνων, μαζί με τον α¬ 
πολογισμό του Ιδρύματος, κατά το άρθρο 13 του πα¬ 
ρόντος. 

3. Με απόφαση της Βουλής των Ελλήνων μπορεί να 
παραχωρηθεί στο Ίδρυμα, για την εξυπηρέτηση των 
αναγκών και των <*οπών του, η χρήση που ανήκει στη 
Βουλή ενός ή περισσοτέρων ακινήτων για ορισμένο 
χρόνο ή διαρκώς. Η παραχώρηση κινητών περιουσιακών 
στοιχείων γίνεται με απόφαση του Προέδρου της Βου¬ 
λής. 

4. Για την αγορά ή πώληση ακινήτων περιουσιακών 
στοιχείων απαιτείται απόφαση του Διοικητικού Συμβου¬ 
λίου του Ιδρύματος και για κινητά απόφαση της Εκτε¬ 
λεστικής Επιτροπής. 

Άρθρο 9 

Προσωπικό 

1. Για την εξυπηρέτηση των αναγκών του Ιδρύματος 
σε προσωπικό μπορεί να αποσπάται σε αυτό προσωπικό 
της Βουλής για χρόνο μέχρι δύο ετών και για πλήρη 
ή παράλληλη απασχόληση με αποφάσεις του Προέδρου 
της Βουλής, ύστερα από εισήγηση της Εκτελεστικής 
Επιτροπής και αίτηση ή συγκατάθεση του υπαλλήλου 
που αποσπάται. Ο χρόνος της απόσπασης στο Ίδρυμα 
θεωρείται για κάθε συνέπεια ως χρόνος πραγματικής 
και συντάξιμης υπηρεσίας στην Βουλή. 

2. Τα εργασιακά δικαιώματα και υποχρεώσεις του 
προσωπικού καθορίζονται από τον εσωτερικό κανονισμό 
λειτουργίας, ο οποίος εγκρίνεται και τροποποιείται ε- 
κάστοτε με απόφαση του Διοικητικού Συμβουλίου του 
Ιδρύματος, που λαμβάνεται ύστερα από εισήγηση της 
Εκτελεστικής Επιτροπής. Ο εσωτερικός κανονισμός 
καταρτίζεται με βάση το σεβασμό των δικαιωμάτων των 
εργαζομένων που απορρέουν από την εργατική νομο¬ 
θεσία και την εξυπηρέτηση των αναγκών ανάπτυξης 
και λειτουργικότητας του Ιδρύματος. 

Άρθρο 10 

Οργάνωση 

1. Το Ίδρυμα οργανώνεται σε τομείς λειτουργίας. 
Κατά την έναρξη της λειτουργίας του, οι τομείς αυτοί 
είναι οι εξής: α) Τομέας Προγραμματισμού, Έρευνας 
και Μελετών, β) Τομέας Εκδηλώσεων, γ) Τομέας Επι¬ 
κοινωνίας και δ) Τομέας Υποστήριξης. 

2. Ο Τομέας Προγραμματισμού, Έρευνας και Μελετών 
έχει ως αντικείμενο το σχεδίασμά και την κατάρτιση 
του προγράμματος δράσης του Ιδρύματος στο πλαίσιο 
της αποστολής του, την τεκμηρίωση του πληροφοριακού 
υλικού που ενδιαφέρει το Ιδρυμα και τη διεξαγωγή 
μελετών ή ερευνών ή άλλου επιστημονικού και καλλι¬ 
τεχνικού έργου με ίδια μέσα ή μέσω εξωτερικών συ¬ 
νεργατών και φορέων, στο πλαίσιο της αποστολής και 


του προγράμματος δράσης του Ιδρύματος. Στον τομέα 
λειτουργεί τμήμα με αντικείμενο την Ιστορία των Κοι¬ 
νοβουλευτικών θεσμών και τις Ευρωπαϊκές πολιτειακές 
μελέτες σε συνεργασία με την Επιστημονική Υπηρεσία 
της Βουλής. 

3. Ο Τομέας Εκδηλώσεων έχει ως αντικείμενο την 
οργάνωση και την εκτέλεση κάθε μορφής εκδηλώσεων 
στο πλαίσιο της αποστολής και του προγράμματος 
δράσης του Ιδρύματος. Ο Τομέας δεν έχει πάγια εσω¬ 
τερική οργάνωση σε τμήματα. Για την υλοποίηση των 
εκδηλώσεων ο Τομέας συνεργάζεται με τον Τομέα 
Επικοινωνίας σε ό,τι αφορά την επικοινωνιακή διάσταση 
των εκδηλώσεων του Ιδρύματος και το κατάλληλο έ¬ 
ντυπο ή οπτικο-ακουστικό υλικό. 

4. Ο Τομέας Επικοινωνίας έχει δύο συνδεδεμένα αλλά 
διακριτά αντικείμενα και αντίστοιχη εσωτερική διάρθρω¬ 
ση σε δύο τμήματα. Το πρώτο τμήμα έχει ως αντικείμενο 
το σύνολο της επικοίνωνιακής δραστηριότηίας του 
Ιδρύματος και ιδιαίτερα την προβολή του έργου της 
Βουλής των Ελλήνων μέσω των δραστηριοτήτων του 
Ιδρύματος. Το δεύτερο τμήμα έχει ως αντικείμενο την 
παραγωγή του έντυπου και οπτικο-ακουστικού υλικού 
του Ιδρύματος είτε με αυτοτελή ευθύνη είτε σε συνερ¬ 
γασία με τον Τομέα Προγραμματισμού, Έρευνας και 
Μελετών και τον Τομέα Εκδηλώσεων οι δραστηριότητες 
των οποίων υποστηρίζονται από έντυπο ή οππκο-α- 
κουστικό υλικό. 

5. Ο Τομέας Υποστήριξης έχει ως αντικείμενα την 
οικονομική και διοικητική διαχείριση του Ιδρύματος, την 
διοικητική και γραμματειακή υποστήριξη των άλλων υ¬ 
πηρεσιών και των οργάνων διοίκησης του Ιδρύματος 
και τη διαχείριση των συστημάτων πληροφορικής του 
Ιδρύματος. Η εσωτερική οργάνωση του Τομέα ανταπο- 
κρίνεται στα αντικείμενα του τομέα για καθένα από τα 
οποία ορίζεται υπεύθυνος. 

6. Οι ειδικότερες αρμοδιότητες και η εσωτερική ορ¬ 
γάνωση κάθε τομέα, η κατανομή του προσωπικού του 
Ιδρύματος στους τομείς και κάθε άλλη λεπτομέρεια 
καθορίζονται με αποφάσεις της Εκτελεστικής Επιτρο¬ 
πής. Με αποφάσεις του Διοικητικού Συμβουλίου, ύστερα 
από εισήγηση της Εκτελεστικής Επιτροπής, μπορεί να 
προστίθενται νέοι ή να καταργούνται τομείς και να 
ανακατανέμονται αρμοδιότητες μεταξύ τομέων ανάλογα 
με τις ανάγκες του Ιδρύματος. 

Άρθρο 11 

Εκτέλεση Έργων και Προμηθειών 

1. Στην εκτέλεση έργων ή υπηρεσιών και τις προ¬ 
μήθειες του Ιδρύματος εφαρμόζονται οι ακόλουθα; αρ¬ 
χές: 

α) η αρχή της διαφάνειας, 

β) η αρχή του υγιούς ανταγωνισμού μεταξύ των 
διαγωνιζομένων, 

γ) η αρχή κόστους-οφέλους και 

δ) η αρχή της οικονομικώς πιο συμφέρουσας προ¬ 
σφοράς. 

2. Στην απόφαση για την εκτέλεση έργων και προ¬ 
μηθειών που έχουν ιδιαίτερη σημασία για τους σκοπούς 
του Ιδρύματος ή έχουν υψηλό κόστος, η Εκτελεστική 
Επιτροπή συμπεριλαμβάνει τους κανόνες της διαδικα¬ 
σίας του σχετικού διαγωνισμού, τα κριτήρια επιλογής, 
καθώς και κάθε άλλη αναγκαία λεπτομέρεια που επι¬ 
βάλλεται από τις αρχές της παραγράφου 1 του άρθρου 
αυτού. 

3. Ο Πρόεδρος ή το Διοικητικό Συμβούλιο του Ιδρύ¬ 
ματος σε κάθε περίπτωση έχουν το δικαίωμα να εκδίδουν 

οδηγίες ή να εξειδικεύουν τις πιο πάνω αρχές, είτε με 
πάγιες αποφάσεις τους είτε κατά περίπτωση. 

Άρθρο 12 

Ειδικοί όροι προμηθειών 

1. Οι προμήθειες και εκτελέσεις έργων ή υπηρεσιών 
διακρίνονται: α) σ’ αυτές που ενεργούνται χωρίς δια¬ 
γωνισμό με απόφαση της Εκτελεστικής Επιτροπής, 

β) σ αυτές που ενεργούνται με πρόχειρο μειοδοτικό 
διαγωνισμό, την κατακύρωση των οποίων αποφασίζει η 
Εκτελεστική Επιτροπή κατά το άρθρο 5 παρ. 3 και 
γ) σ' αυτές που ενεργούνται με μειοδοτικό διαγωνισμό, 
για την κατακύρωση των οποίων αποφασίζει, επίσης, η 
Εκτελεστική Επιτροπή κατά το άρθρο 5 παρ. 3 του 
παρόντος. 

2. Τα όρια των ποσών για τα οποία ακολουθείται η 
καθεμία από τις διαδικασίες που προβλέπονται στην 
παρ. 1 του παρόντος άρθρου είναι τα ίδια που ισχύουν 
εκάστοτε όπως προβλέπεται από το άρθρο 143 παρ. 
2 του Κανονισμού της για τη Βουλή. 

3. Για τους όρους, τις προδιαγραφές και τη συλλογή 
των προσφορών κατά τους διαγωνισμούς μεριμνούν οι 
Οικονομικές Υπηρεσίες του Ιδρύματος, ενεργώντας στο 
πλαίσιο των σχετικών κατευθύνσεων ή αποφάσεων του 
Διοικητικού Συμβουλίου ή της Εκτελεστικής Επιτροπής. 
Η κατακυρωτική απόφαση της Εκτελεστικής Επιτροπής 
συνιστά και έγκριση του τρόπου ενεργείας του διαγω¬ 
νισμού. 

4. Με απόφαση του Διοικητικού Συμβουλίου, ύστερα 
από εισήγηση της Εκτελεστικής Επιτροπής, καθορίζο¬ 
νται λεπτομερώς οι περιπτώσεις έργων, υπηρεσιών και 
προμηθειών (π.χ. έργα τέχνης) ή οι λόγοι (π.χ. επεί¬ 
γουσα ανάγκη) που επιτρέπουν εξαίρεση από τις πα¬ 
ραπάνω διατάξεις. 

5. Η πώληση ή αγορά ακινήτων γίνεται πάντοτε με 
απόφαση του Διοικητικού Συμβουλίου. 

6. Η Εκτελεστική Επιτροπή ορίζει τη διαδικασία ε¬ 
λέγχου των παραστατικών, εγκρίσεως και πληρωμής 
των δαπανών και εξοφλήσεως των οφειλών του Ιδρύ¬ 
ματος, αναθέτοντας σχετικά καθήκοντα σε υπαλλήλους 
ή όργανα του Ιδρύματος που θα ενεργούν από κοινού 
ή χωριστά. 

Άρθρο 13 

Ετήσιος προϋπολογισμός και απολογισμός 

Η Εκτελεστική Επιτροπή συντάσσει τον ετήσιο προϋ¬ 
πολογισμό καθώς και τον ετήσιο απολογισμό των πε¬ 
πραγμένων του Ιδρύματος. Ο απολογισμός με το πό¬ 
ρισμα των ορκωτών ελεγκτών της παραγράφου 2 του 
άρθρου 9 του παρόντος Οργανισμού, κατατίθεται στη 
Βουλή δια του Προέδρου της Βουλής, αφού εγκριθεί 
από το Διοικητικό Συμβούλιο του Ιδρύματος και την 
Επιτροπή Οικονομικών της Βουλής. Ο απολογισμός 
αυτός αποτελεί παράρτημα του απολογισμού - ισολο¬ 
γισμού της Βουλής. Η διαχειριστική περίοδος αρχίζει 
την 1η Ιανουαρίου και λήγει στις 31 Δεκεμβρίου κάθε 
έτους. 

Άρθρο 14 

Τύχη της περιουσίας του Ιδρύματος 

Σε περίπτωση διάλυσης του Ιδρύματος, όλη η πε¬ 
ριουσία του μεταφέρεται αυτοδικαίως και χωρίς άλλη 
διατύπωση στη Βουλή των Ελλήνων. 


Άρθρο 15 

Ο οργανισμός αυτός, μετά την ψήφισή του από τη 
Βουλή των Ελλήνων, αποτελεί παράρτημα του Κανο¬ 
νισμού της Βουλής (Μέρος Κοινοβουλευτικό), δημο¬ 
σιεύεται στην Εφημερίδα της Κυβερνήσεως, τίθεται σε 
εφαρμογή τμηματικά ή στο σύνολό του με αποφάσεις 
του Προέδρου της Βουλής και μπορεί να τροποποιηθεί 
με αποφάσεις της Επιτροπής Κανονισμού της Βουλής, 
που λαμβάνονται με πλειοψηφία των 3/5 των παρόντων 
μελών της. 

Αθήνα, 7 Ιουνίου 1999 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 

Αριθ. 2506 (2) 

Περί δημοσιεύσεως στην Εφημερίδα της Κυβερνήσε¬ 
ως αποφάσεως της ολομέλειας της Βουλής «Για 
την τροποποίηση διατάξεων του Κανονισμού της 
Βουλής (Μέρος Β' - ΦΕΚ 51 Α710.4.97)». 

Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 παρ. 1 του Συντάγματος σε συνδυασμό 
με το άρθρο 91 του Κανονισμού της Βουλής (Μέρος Β' - 
ΦΕΚ51Α710.4.97). 

2. Τα άρθρα 11 παρ. 4 και 118 παρ. 6 του Κανονισμού 
της Βουλής (Μέρος Κοινοβουλευτικό). 

3. Την από 25 Μαΐου 1999 πρόταση του Προέδρου της 
Βουλής. 

4. Το από 26 Μαΐου 1999 πρακτικό - έκθεση της Επιτρο¬ 
πής του Κανονισμού της Βουλής. 

5. Την κατά τη ΡΛΕ συνεδρίαση της 27ης Μαΐου 1999 α¬ 
πόφαση της Ολομέλειας της Βουλής των Ελλήνων, κατά 
την οποία ψηφίστηκε ομοφώνως η από 25 Μαΐου 1999 
πρόταση του Προέδρου της Βουλής «Για την τροποποίη¬ 
ση διατάξεων του Κανονισμού της Βουλής (Μέρος Β' - 
ΦΕΚ 51 Α'/10.4.97)»», παραγγέλουμε: 

Τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

Άρθρο 1 

1. Στο άρθρο 76 του Κανονισμού της Βουλής (Μέρος 
Β' - ΦΕΚ 51 Α710.4.1997): 

α. Στην παρ. 1 οι λέξεις του τρίτου στίχου “ισχύουν 
κάθε φορά* αντικαθίστανται με τις λέξεις “ίσχυαν μέχρι 
την έναρξη ισχύος του ν. 2683/1999 (ΦΕΚ 19 Α7 
9.2.1999)“. 

β. Στην παρ. 6 στο δεύτερο εδάφιο αντί της ημερο¬ 
μηνίας “31.12.1998“ τίθεται η ημερομηνία “31.12.1999“. 

2. Στο άρθρο 95 του Κανονισμού της Βουλής (Μέρος 
Β* - ΦΕΚ 51 Α/10.4.1997) προστίθεται παράγραφος 3 
που έχει ως εξής: 

'3.Όπου στις κείμενες διατάξεις αναφέρεται Γ ενικός 
Διευθυντής ή Διευθυντής Κεντρικής Υπηρεσίας Υπουρ¬ 
γείου νοείται ο προϊστάμενος Γενικής Διευθύνσεως ή 
Διευθύνσεως της Βουλής, με την επιφύλαξη των ειδικών 
ρυθμίσεων που προβλέπονται στον παρόντα Κανονι¬ 
σμό*. 

3. Στο άρθρο 143 του Κανονισμού της Βουλής (Μέρος 
Β - ΦΕΚ 51 Α710.4.1997) προστίθεται παράγραφος 8 
που έχει ως εξής: 

'8. Η προμήθεια κάθε μορφής τροχοφόρου από τη 
Βουλή των Ελλήνων και για την εξυπηρέτηση των 
αναγκών της γίνεται κατόπιν αποφάσεως του Προέδρου 
της Βουλής, με την οποία θα διαπιστώνεται και η σχετική 
ανάγκη και θα καθορίζεται ο τρόπος της προμήθειας 
και κάθε άλλη λεπτομέρεια. Η χορήγηση των σχετικών 
πινακίδων κυκλοφορίας θα γίνεται από το αρμόδιο Υ¬ 
πουργείο με την αποστολή σε αυτό, από τη Βουλή, 
της ανωτέρω αποφάσεως του Προέδρου της Βουλής, 


των παραστατικών αγοράς και των αναγκαίων τεχνικών 
χαρακτηριστικών του τροχοφόρου*. 

Άρθρο 2 

Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Αθήνα, 7 Ιουνίου 1999 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΚρ: «νννν.β 1 . 9 Γ 

ΙΝΤΕΡΝΕΤ: ΙίοΙ.ογ 

6-ΓΠ3ΪΙ: πν33 @ ΗοΙ.9Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας227-Τ.Κ. 54100 (031) 423956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ " Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απ £ 8 οελίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 
ί ίαράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.1.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 » . 750 » . 

70.000 » . 3.500 » . 

30.000 » . 1.500 » . 

15.000 » . 750 » . 

5.000 » . 250 » . 

10.000 » . 500 » . 

3.000 ·* . 150 » . 

10.000 » . 500 » , 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . ( 12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φρούδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΊ ποσοστού που ανπστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύετγια ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως Ϊ3.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






























